CELEX: 62018CN0736
Language: et
Date: 2018-11-26 00:00:00
Title: Kohtuasi C-736/18 P: Gugler France’i 26. novembril 2018 esitatud apellatsioonkaebus Üldkohtu (kaheksas koda) 25. septembri 2018. aasta otsuse peale kohtuasjas T-238/17: Gugler versus EUIPO

25.3.2019   
            
            
               ET
            
            
               Euroopa Liidu Teataja
            
            
               C 112/13
            
         
      Gugler France’i 26. novembril 2018 esitatud apellatsioonkaebus Üldkohtu (kaheksas koda) 25. septembri 2018. aasta otsuse peale kohtuasjas T-238/17: Gugler versus EUIPO
      (Kohtuasi C-736/18 P)
      (2019/C 112/17)
      Kohtumenetluse keel: inglise
      
         Pooled
      
      
         Apellant: Gugler France (esindaja: advokaat S. Guerlain)
      
         Teised menetlusosalised: Euroopa Liidu Intellektuaalomandi Amet, Alexander Gugler
      
         Apellandi nõuded
      
      Apellant palub Euroopa Kohtul:
      
                  —
               
               
                  tühistada Üldkohtu (kaheksas koda) 25. septembri 2018. aasta otsus kohtuasjas T-238/17 põhjusel, et rikutud on Euroopa Liidu kaubamärgimääruse artikli 8 lõiget 4 seoses segiajamise tõenäosusega vastavalt Euroopa Liidu kaubamärgimääruse artikli 8 lõike 1 punktis b olevatele mõistetele;
               
            
                  —
               
               
                  mõista apellandi kohtukulud käesolevas menetluses välja Alexander Gugler’ilt.
               
            
         Väited ja peamised argumendid
      
      Apellant väidab, et rikutud on Euroopa Liidu kaubamärgimääruse artikli 8 lõiget 4 ja sellest tulenevalt Prantsuse intellektuaalomandi seadustiku artiklit L711-4, kuna jäeti tuvastamata majanduslik seos varasema õiguse omaniku (apellant) ja vaidlusaluse kaubamärgi taotleja (vastustaja) vahel ning samuti võimalik segiajamise tõenäosus.